## Pravilnik o mjeriteljskim zahtjevima za laboratorijska mjerila - kapaljke (pipete) s jednom mjernom crtom

### NN 51/2002 (8.5.2002.), Pravilnik o mjeriteljskim zahtjevima za laboratorijska mjerila - kapaljke (pipete) s jednom mjernom crtom

# DRŽAVNI ZAVOD ZA NORMIZACIJU I MJERITELJSTVO

987

Na teme­lju članka
22. Zakona o mjerite­ljskoj djelatnosti (»Narodne novine«, broj 11/94), ravnate­lj
Državnog zavoda za normizaciju i mjerite­ljstvo donosi

## PRAVILNIK

### O MJERITELJSKIM ZAHTJEVIMA ZA LABORATORIJSKA MJERILA – KAPALJKE (PIPETE) S JEDNOM MJERNOM CRTOM

Članak 1.

Ovim se pravilnikom propisuju mjerite­ljski zahtjevi kojima moraju udovo­ljavati
laboratorijska mjerila – kapa­ljke s jednom mjernom crtom (u nastavku teksta
»trbušaste kapa­ljke«).

Članak 2.

Nazivni obujam trbušastih kapa­ljki mora biti 0,5 cm3 (ml), 1
cm3 (ml), 2 cm3 (ml); 5 cm3 (ml), 10 cm3
(ml), 20 cm3 (ml), 25 cm3 (ml), 50 cm3 (ml),
100 cm3 (ml) i 200 cm3 (ml).

Trbušaste kapa­ljke moraju biti ispitane na iz­ljev s vodom pri +20°C.

Nazivni obujam trbušastih kapa­ljki jest obujam vode pri +20°C kad se
kapa­ljka prazni počevši od mjerne crte do vrha kapa­ljke odnosno sve dok se
razina (menisk) ne prestane kretati u vrhu kapa­ljke.

Članak 3.

Trbušaste se kapa­ljke svrstavaju u dva razreda točnosti:

1) razred točnosti A, u koji se svrstavaju trbušaste kapa­ljke veće
točnosti

2) razred točnosti B, u koji se svrstavaju trbušaste kapa­ljke ma­nje
točnosti.
if !supportLineBreakNewLine
endif

Članak 4.
if !supportLineBreakNewLine
endif

Pogreške nazivnih
obujama ne smiju premašivati vrijednosti navedene u ovoj tablici.
if !supportLineBreakNewLine
endif

|  |  |  |
| --- | --- | --- |
| Nazivni obujam | Granice dopuštene pogreške | |
| u cm3 | razred A cm3 | razred B cm3 |
| 0,5 | ±0,005 | ±0,01 |
| 1 | ±0,008 | ±0,015 |
| 2 | ±0,01 | ±0,02 |
| 5 | ±0,015 | ±0,03 |
| 10 | ±0,02 | ±0,04 |
| 20 | ±0,03 | ±0,06 |
| 25 | ±0,03 | ±0,06 |
| 50 | ±0,05 | ±0,10 |
| 100 | ±0,08 | ±0,16 |
| 200 | ±0,10 | ±0,20 |

Članak 5.

Trbušaste kapa­ljke moraju biti u pravcu uzdužne osi simet­rična oblika.
Poprečni presjek mora biti okrugao.

Trbušaste kapa­ljke sastoje se od usisne cijevi, spremnika (trbuha) i
cijevi za istjeca­nje.

Trbušaste kapa­ljke nazivnog obujma 0,5 cm3 (ml) izrađene su
bez spremnika (trbuha) i sastoje se od ravnine cijevi koja se završava vrhom za
istjeca­nje.

Trbušaste kapa­ljke nazivnih obujama 1 cm3 (ml) mogu biti sa
spremnikom ili bez spremnika, trbušaste kapa­ljke od 2 cm3 (ml)
razreda A imaju spremnik, a trbušaste kapa­ljke razrede B mogu biti sa
spremnikom ili bez spremnika.

Ako je to potrebno, trbušaste kapa­ljke mogu biti oprem­ljene
sigurnosnom kuglicom, koja se mora nalaziti između mjerne crte i gornjeg kraja
usisne cijevi.

Članak 6.

Gor­nji rub usisne cijevi mora biti poliran na plamenu ili fino zaob­ljen
s malom kosinom prema van.

Članak 7.

Glavni dio spremnika
mora biti va­ljkast, izuzimajući trbu­šaste kapa­ljke od 1 cm3 (ml)
i 2 cm3 (ml) koje mogu imati jajolik spremnik. Oba kraja spremnika
moraju se postupno sužavati prema cijevi za istjeca­nje u usisnoj cijevi.
Spojevi moraju biti stožasta oblika.

Članak 8.

Cijev za istjeca­nje završava
se u do­njem dijelu vrhom za is­tje­ca­nje u obliku stošca bez naglih suže­nja
na otvoru.

Vrh za istjeca­nje mora biti
uglačan ili poliran na plamenu, okomit na os trbušaste kapa­ljke i malo iskošen
prema van.

Članak 9.

Vrijeme istjeca­nja vode iz
trbušastih kapa­ljki jest vrijeme potrebno za slobodno spušta­nje razine od
mjerne crte do vrha istjeca­nja odnosno do točke na kojoj se razina prestane
kretati.

Vrijeme istjeca­nja ovisi o nazivnom obujmu trbušastih kapa­ljki i mora biti u
granicama iz ove tablice:
if !supportLineBreakNewLine
endif

|  |  |  |
| --- | --- | --- |
| Nazivni obujam | Vrijeme istjeca­nja | |
| cm3 | razred A | razred B |
| if !supportEmptyParas endif | s | s |
| 0,5 | 10-20 | 4-10 |
| 1 | 10-20 | 5-20 |
| 2 | 10-25 | 5-25 |
| 5 | 15-30 | 7-30 |
| 10 | 15-40 | 8-40 |
| 20 | 25-50 | 9-50 |
| 25 | 25-50 | 10-50 |
| 50 | 30-60 | 13-60 |
| 100 | 40-60 | 26-60 |
| 200 | 50-70 | 30-70 |

Članak 10.

Mjerna crta neprekidna je crta koja potpuno okružuje cijev i ne smije
biti deb­lja od 0,4 mm.

Mjerna crta mora biti uda­ljena
od gor­nje­g kraja cijevi najma­nje 100 mm, a od spremnika najma­nje 10 mm.

Članak 11.

Trbušaste kapa­ljke moraju
biti od prozirna stakla odgova­rajućih kemijskih i toplinskih svojstava bez vid­ljivih
pogrešaka i unutar­njih napreza­nja.

Članak
12.

Neposredno iznad mjerne crte
ili na spremniku trbušastih kapa­ljki mora biti predviđeno mjesto za utiskiva­nje
žiga, tako da žig ne ometa očitova­nje razine.

Članak 13.

Natpisi i oznake na štrca­ljki
moraju biti ispisane na hrvat­skom jeziku, latiničnim pismom.

Članak 14.

Natpisi i oznake moraju biti
jasni, dobor vid­ljivi u radnim uvjetima i ispisani tako da se ne mogu
izbrisati ni skinuti.

Članak 15.

Na trbušastim kapa­ljkama
moraju biti ispisani ovi natpisi i oznake:

1) tvrtka odnosno ime
ili  znak proizvođača

2) brojna vrijednost nazivnog
obujma

3) nazivni obujam (znakom »cm3«
ili »ml«)

4) referentna temperatura
(znakom »20°C«)

5) oznaka da je kapa­ljka pre­gledana
na iz­ljev (znakom »Ex«)

6) oznaka razreda točnosti
(slovom »A« ili »B«)

7) službena oznaka tipa trbušaste
kapa­ljke, ako je tip ispitan.

Članak 16.

Stupa­njem na snagu ovoga
pravilnika prestaju važiti odredbe Pravilnika o metrološkim uvjetima za pipete
s jednom mjernom crtom (»Službeni list SFRJ«, br. 28/85 i »Narodne novine«
53/91).

Članak 17.

Ovaj pravilnik stupa na snagu
osmog dana od dana objave u »Narodnim
novinama«.

Klasa: 011-02/02-04/32
Urbroj: 558-03/5-02-1
Zagreb, 10. trav­nja 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 51/2002-987
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)